กสทช.ย้ำชัด! หากรับเงื่อนไขยืดชำระไลเซนส์ 900MHz ต้องประมูล 700MHz เท่านั้น!
กสทช.ย้ำชัด! หากรับเงื่อนไขยืดชำระไลเซนส์ 900MHz ต้องประมูล 700MHz เท่านั้น!
กสทช.ย้ำชัด! หากรับเงื่อนไขยืดชำระไลเซนส์ 900MHz ต้องประมูล 700MHz เท่านั้น!
9 พ.ค. 2562

จากกรณีวานนี้ (8 พ.ค.62) บริษัท ทรูคอร์ปอเรชั่น จำกัด (มหาชน) หรือ TRUE เปิดเผยว่า บริษัทย่อยของบริษัทฯ คือ บริษัท ทรู มูฟ เอช ยูนิเวอร์แซล คอมมิวนิเคชั่น จำกัด (“TUC”) ในฐานะผู้รับใบอนุญาตให้ใช้คลื่นความถี่ย่าน 900MHz ได้มีหนังสือแจ้งต่อสำนักงาน กสทช. ถึงความประสงค์ในการแบ่งชำระเงินประมูลคลื่นความถี่ย่าน 900 MHz ที่ต้องชำระออกเป็นสิบงวด ปีละงวด งวดละเท่าๆ กัน ตามคำสั่ง คสช.ที่ 4/2562 แล้ว
ขณะที่ในส่วนของการจะขอรับจัดสรรคลื่นความถี่ย่าน 700MHz นั้น TUC มีความจำเป็นต้องพิจารณาปัจจัยที่เกี่ยวข้องอย่างรอบด้าน โดยเฉพาะอย่างยิ่งรายละเอียดของหลักเกณฑ์การจัดสรรคลื่นความถี่ย่าน 700MHz โดย TUC จะได้พิจารณาและดำเนินการตามที่เห็นว่าเหมาะสมต่อไป ภายหลังจากที่มีความชัดเจนเกี่ยวกับเงื่อนไขของหลักเกณฑ์การจัดสรรคลื่นดังกล่าว
ล่าสุดวันนี้ (9 พ.ค.62) นายฐากร ตัณฑสิทธิ์ เลขาธิการ กรรมการกิจการกระจายเสียง กิจการโทรทัศน์ และกิจการโทรคมนาคม (กสทช.) เปิดเผยผ่านรายการ “ข่าวหุ้นเจาะตลาด” ออกอากาศผ่านช่องทางข่าวหุ้นทีวีออนไลน์ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า กรณีผู้ประกอบการที่มีความประสงค์ในการแบ่งชำระเงินประมูลคลื่นความถี่ย่าน 900 MHz ออกเป็นสิบงวดตามคำสั่ง คสช. จะต้องรับเงื่อนไขในการเข้าร่วมการประมูลคลื่น 700MHz เท่านั้น ซึ่งหากไม่เข้าร่วมประมูลดังกล่าวจะถือว่าเงื่อนไขในการยืดชำระเงินประมูลสิ้นสุดลงทันที
โดย นายฐากร ระบุอีกว่า ขณะนี้ทาง TRUE ได้ยื่นความประสงค์ในการแบ่งชำระเงินประมูลคลื่นความถี่ย่าน 900 MHz เป็นที่เรียบร้อยแล้ว เหลือในส่วนของ AIS และ DTAC ซึ่งสามารถยื่นความประสงค์ได้ภายในวันพรุ่งนี้ (10 พ.ค.62) โดยทาง กสทช. จะออกมาประกาศถึงรายระเอียดด้านราคาอย่างเป็นทางการในวันที่ 14 พ.ค. 62